ທ່ານ Kerry ​​ເລີ້ມ​​ເຮັດ​ວຽກ ​ໃນຖານະ ລມຕ ຕ່າງປະເທດ ສຫລ (ວີດີໂອ)
ບັນ​ດາ​ພະນັກງານ ກະຊວງ​ການ​ຕ່າງປະ​ເທດ ພາກັນຕົບມື ​ຕ້ອນຮັບ ທ່ານ Kerry ດ້ວຍ​ຄວາມຊຶ່ນຊົມຍິນດີ ​ເວລາທ່ານໄປເຮັດ​ວຽກ​ ມື້ທໍາອິດ ໃນ​ວັນ​ຈັນ​ວານ​ນີ້.
ລັດຖະມົນຕີການຕ່າງປະເທດ ສະຫະລັດ ທ່ານ John Kerry ໄດ້ເລີ້ມເຮັດວຽກ ໃນນາມນັກການທູດສູງສຸດຂອງປະເທດ ໂດຍ ໃຫ້ຄໍາໝັ້ນສັນຍາວ່າ ທ່ານຈະຖືເປັນບູລິມະສິດ ເລື່ອງຄວາມໝັ້ນ ຄົງ ແລະການຮັກສາຄວາມປອດໄພໃຫ້ແກ່ບັນດານັກການທູດຢູ່ ທົ່ວໂລກ ບັນດາພະນັກງານ ທີ່ກະຊວງການຕ່າງປະເທດ ພາກັນຕ້ອນຮັບ ທ່ານ Kerry ດ້ວຍສຽງຕົບມື ເວລາ ທ່ານ ມາເຮັດວຽກໃນວັນຈັນວານນີ້ ທ່ານ Kerry ທີ່ສັງກັດຢູ່ພັກເດໂມແຄຣສຈາກລັດ Massachusetts ໄດ້ສາບານໂຕເຂົ້າຮັບຕໍາແໜ່ງ ໃນວັນສຸກແລ້ວນີ້ ທ່ານ Kerry ໄດ້ສະແດງຄວາມເສົ້າສະຫລົດໃຈຕໍ່ຜູ້ເສຍຊີວິດ ຢູ່ໃນໜ້າທີ່ ຮວມທັງເອກອັກຄະລັດຖະທູດ Christopher Stevens ແລະນັກການທູດສະຫະລັດອີກສາມຄົນ ທີ່ເສຍຊີວິດຈາກການໂຈມຕີຂອງພວກກໍ່ການຮ້າຍ ຢູ່ທີ່ກົງສຸນ ທີ່ເມືອງ Benghazi ປະເທດລີເບຍ ໃນເດືອນກັນຍາປີແລ້ວນີ້ ທ່ານ Kerry ກ່າວວ່າ: “ຂ້າພະເຈົ້າ ຂໍຄໍ້າປະກັນພວກທ່ານວ່າ ເລີ້ມແຕ່ມື້ເຊົ້ານີ້ເປັນຕົ້ນໄປ ເວລາທີ່ຂ້າພະເຈົ້າ ລາຍງານເຂົ້າເຮັດໜ້າທີ່ ຢູ່ຊັ້ນເທິງນີ້ ທຸກສິ່ງທີ່ ຂ້າພະເຈົ້າກະທໍາແມ່ນເນັ້ນໜັກໃສ່ ການຮັກສາຄວາມໝັ້ນຄົງ ແລະຄວາມປອດໄພຂອງປະຊາຊົນຂອງພວກເຮົາ ” ທ່ານໄດ້ກ່າວຢ້ອນຄືນຫລັງເຖິງເວລາທີ່ທ່ານຍັງໜຸ່ມ ທີ່ກຸງເບີລິນ ເວ ລາທີ່ພໍ່ຂອງທ່ານ ເປັນນັກການທູດ ສະຫະລັດ ແລະກ່າວວ່າ ທ່ານ ໄດ້ຮຽນຮູ້ເຖິງຄຸນນະທຳຂອງເສຣີພາບ ຫລັງຈາກໄດ້ມອງເຫັນຊີວິດ ພາຍໃຕ້ການປົກຄອງຂອງໂຊວຽດ ທີ່ ເຢຍຣະມັນຕາເວັນອອກ ທ່ານ Kerry ຜູ້ທີ່ໄດ້ເປັນ ປະທານ ຄະນະກໍາມະການຄວາມສຳພັນຕ່າງປະເທດຂອງສະພາສູ ໄດ້ຍ້ອງຍໍສັນລະເສີນການປະຕິບັດງານຂອງກະຊວງການຕ່າງປະເທດ ທີ່ຍຶດໝັ້ນໃນແນວຄິດຂອງອາເມຣິກັນ ໃນຂະນະທີ່ຊ່ວຍເຮັດໃຫ້ມີຄວາມສະຫງົບຢູ່ທົ່ວໂລກ